Aya, zik-nni. Ma d tura, d acu yellan ? Deg yiseggasen-nni n 80, bnan ixxamen (une cité) deg umekkan i wumi qqaren Lexmis Alemmas. Wwin-d amur ameqqran n wid yettutlayen taɛrabt (iɛerbawalen). Lmeqsud n udabu, imir-nni, ad yerr imezdaɣ n taddart ad ttmeslayen s taɛrabt. Acu kan, yeḍra wayen-nniḍen : kkren-d warraw n yiɛerbawalen-nni (les arabophones), ttmeslayen akk taqbaylit. Uɣalen am nutni am Wat n taddart n zik, kif-kif-iten.